విగ్రహాల ఏర్పాటుపై సంచలన తీర్పు.. - Andhrajyothy
Published: Fri, 08 Oct 2021 12:45:37 IST
విగ్రహాల ఏర్పాటుపై సంచలన తీర్పు..
చెన్నై: తమిళనాడులో విగ్రహాల ఏర్పాటుపై మద్రాసు హైకోర్టు సంచలన తీర్పు ఇచ్చింది. రోడ్లు, బహిరంగ ప్రదేశాల్లో ఏర్పాటు చేసిన నాయకుల విగ్రహాలన్నింటినీ 6 నెలల్లోపు తొలగించాలని, లీడర్స్ పార్క్‌లు ఏర్పాటు చేసి అక్కడకు వాటిని తరలించాలని రాష్ట్ర ప్రభుత్వాన్ని ఆదేశించింది. ఇక నుంచి విగ్రహాలను హైవేలు, బహిరంగ ప్రదేశాలు, పోరంబోకు భూముల్లో ఏర్పాటు చేసేందుకు అనుమతులు ఇవ్వవద్దని రాష్ట్ర ప్రభుత్వాన్ని జస్టిస్ ఎస్.ఎం.సుబ్రమణియం ఆదేశించారు. విగ్రహాల ఏర్పాటుకు మార్గదర్శకాలు రూపొందించాలని కూడా ఆయన పేర్కొన్నారు.
రాష్ట్రంలోని పలు ప్రాంతాల్లో లీడర్స్ పార్క్‌లు ఏర్పాటు చేయాలని, అనుమతి తీసుకుని ఏర్పాటు చేసిన విగ్రహాలను మాత్రమే పార్క్‌లలో ఉంచి, వాటిని అక్కడ ఏర్పాటు చేసిన వారి నుంచి మెయింటనెన్స్ ఖర్చులు తీసుకోవాలని కోర్టు ఆదేశించింది. పోరంబోకు ప్రాంతంలో ఏర్పాటు చేసిన అంబేద్కర్ విగ్రహాన్ని తొలగించాలని అరక్కోణం తాలూకా తహసిల్దారు ఇచ్చిన ఆదేశాలను సవాలు చేస్తూ ఎం.వీరరాఘవన్ అనే వ్యక్తి వేసిన పిటిషన్‌పై న్యాయమూర్తి ఈ ఆదేశాలు ఇచ్చారు. పిటిషన్ విచారణకు ఆయన నిరాకరిస్తూ, రాజకీయ పార్టీలు, ఆయా మత, కుల, భాష, ప్రాంత, వర్గాలకు చెందిన వారు తమ ఇష్టాఇష్టాలకు అనుగుణంగా ఇలాంటి విగ్రహాలను ఏర్పాటు చేస్తూ ఉంటారని అన్నారు. ప్రముఖ నేతలను గుర్తుపెట్టుకునేందుకు వీలుగా వారి విగ్రహాలను ఏర్పాటు చేయాలనుకోవడాన్ని తప్పుపట్టలేమని, అయితే ఒక గ్రూపు ఐడియాలజీకి మరో గ్రూపు ఐడియాలజీకి తేడాలుంటాయని, ఆ దృష్ట్యా బహిరంగ ప్రదేశాల్లో వాటిని ఏర్పాటు చేయాలనుకుంటే తప్పనిసరిగా రూల్స్ ఉండాలని అన్నారు.
vigrahaala erpatupai sanchalana teerpu.. - Andhrajyothy
Published: Fri, 08 Oct 2021 12:45:37 IST
vigrahaala erpatupai sanchalana teerpu..
chennai: tamilanaadulo vigrahaala erpatupai madrasu hycortu sanchalana teerpu ichindi. rodlu, bahiranga pradesaallo erpaatu chesina naayakula vigrahaalannintinii 6 nelallopu tolaginchaalani, leaders paarkylu erpaatu chesi akkadaku vaatini taralinchaalani rashtra prabhutvaanni aadesinchindi. ika nunchi vigrahaalanu haivelu, bahiranga pradesaalu, poramboku bhoomullo erpaatu chesenduku anumatulu ivvavaddani rashtra prabhutvaanni justis es.em.subramaniyam aadesinchaaru. vigrahaala erpaatuku maargadarsakaalu roopondinchaalani kuudaa aayana perkonnaru.
rashtramloni palu praantaallo leaders paarkylu erpaatu cheyalani, anumati teesukuni erpaatu chesina vigrahaalanu matrame paarkylalo unchi, vaatini akkada erpaatu chesina vaari nunchi maintanens kharchulu teesukovaalani kortu aadesinchindi. poramboku praantamlo erpaatu chesina ambedkar vigrahaanni tolaginchaalani arakkonam taluka tahasildaaru ichina aadesaalanu savalu chestu em.veeraraghavan ane vyakti vesina pititionpai nyaayamuurti ee aadesaalu icharu. pitition vichaaranaku aayana niraakaristuu, rajakeeya paarteelu, aayaa matha, kula, bhasha, praanta, vargaalaku chendina vaaru tama ishtaaishtaalaku anugunamgaa ilanti vigrahaalanu erpaatu chestu untaarani annaru. pramukha nethalanu gurtupettukunendu veelugaa vaari vigrahaalanu erpaatu cheyalanukovadanni tappupattalemani, ayithe oka groopu idealogiki maro groopu idealogiki tedaaluntaayani, aa drishtya bahiranga pradesaallo vaatini erpaatu cheyalanukunte tappanisarigaa rools undaalani annaru.